open-index/open-wikipedia-markdown huggingface dataset:
چھور کینٹ

ضلع عمر کوٹ، سندھ میں واقع ایک چھاؤنی جس کا قیام 1990ء کی دہائی میں عمل میں لایا گیا، یہ حیدر آباد سے 161 کلومیٹر کی دوری پر ہے ،عمر کوٹ سے 20 کلومیٹر اور مٹھی سے 40 کلومیٹر کی مسافت ہے جبکہ ملیر کینٹ سے 262 کلومیٹر دور ہے، سطح سمندر سے 4 میٹر (13 فٹ ) بلند ہے، چھور ریلوے اسٹیشن بھی موجود ہے، چھور ایک گاؤں بھی ہے، جہاں ہندووں کی اکثریت ہے، یہ علاقہ صحرائے تھر میں آتا ہے

زمرہ:چھاؤنیاں
ایاس بن اوس

**  ایاس بن اوس** شہدائے غزوہ احد میں شامل صحابی ہیں۔
## نام و نسب
ایاس بن اوس بن عتیک بن عمرو بن عبد الاعلیٰ(بقول بعض عبد الاعلم) بن عامر بن زرعواء بن جشم بن حارث بن خزرج بن عمرو بن مالک بن اوس۔ یہ  زرعواء بن جشم ، عبد الاشہل کا بھائی ہے۔ آپ کو انصاری اور اشہلی بھی لکھا  جاتا ہے۔آپ غزوہ احد میں مرتبہ شہادت پر فائز ہو کر اللہ تعالی کے حضور پہنچے۔۔

## حوالہ جات

زمرہ:تاریخ پیدائش نامعلوم
زمرہ:ساتویں صدی کی عرب شخصیات
زمرہ:صحابہ
زمرہ:شہداء غزوہ احد
زمرہ:3ھ کی وفیات
زمرہ:اصحاب بدر
قبولیت

انسانی نفسیات میں **قبولیت**  کسی شخص کی جانب سے کسی صورت حال کے لیے رضامندی یا صورت حال کا تسلیم کیا جانا (جو اکثر منفی یا تکلیف دہ بھی ہو سکتی ہے) بغیر اس کے اس میں کسی قسم کی کوئی تبدیلی کی کوئی کوشش کی جائے یا کوئی احتجاج کیا جائے۔

قبولیت کا تصور ملک، معاشرے اور زمانے کے لحاظ سے مختلف ہو سکتا ہے۔ مثلًا انگریزی معاشرے میں ایک طویل عرصے تک جائداد میں لڑکیوں کی وراثت کو تسلیم نہیں کیا جاتا تھا۔  جب کہ جدید دور میں نہ صرف مملکت متحدہ بلکہ یورپ اور امریکین میں ہر جگہ یہ حق کو قبول کیا جاتا ہے اور مردوں کے مساوی سمجھا جاتا ہے۔

1967ء تک ہم جنس پرست مرد ماخوذ ہونے کی صورت میں کئی تک کئی سال قید ہو سکتے تھے، جس میں حبس دوام بھی ہو سکتی تھی۔ ایلن تورنگ، جس نے کئی نازی پیامات کو سمجھنے میں اہم کردار نبھایا تھا جس کی وجہ سے دوسری جنگ عظیم کے ختم کرنے میں مدد ملی تھی، اسے اسی ہم جنس رجحان اور تعلق کی وجہ سے مطبی تعذیبی علاج کی سزا سنائی گئی تھی۔ اس سے دل برداشتہ ہو کر اس نے 8 جون 1954ء کو خود کشی کرلی تھی۔ موت کا سبب سائنائڈ کا زہر تھا۔ اس سانحے کے 55 سال بعد برطانیہ کے وزیر اعظم گورڈن براؤن نے بغیر کسی رد و کد کے معافی کا اظہار کیا کہ ایلن تورنگ کے ساتھ ناانصافی کی گئی تھی۔ یہ 2009ء میں ہوا تھا۔ جدید طور پر مغربی دنیا میں ہم جنس پسندی کو عام درجے کی قبولیت حاصل ہو چکی ہے اور ان لوگوں کو ہر تعصب سے تحفظ حاصل ہے۔

عرب دنیا کے سب سے ترقی پسند ملک تونس میں کئی قوانین کے ذریعے جدید طور طریقوں کو قبول کیا گیا ہے۔ ان میں بین العقیدہ شادیوں کی بنا کی شرط قبولیت شامل ہے۔ 2017ء تک ملک میں اگر کسی مسلمان لڑکی کسی غیر مسلم شخص سے شادی کرنا چاہتی تھی، تو وہ اسی صورت میں کر سکتی تھی جب وہ شخص اسلام کرے اور اس تعلق سے صداقت نامہ داخل کرے۔ مگر 2017ء میں حکومت نے یہ شرط اسی طرح سے خارج کر دی جس طرح سے کسی مسلم مرد کو غیر مسلم عورت سے شادی کرنے کے لیے اس طرح کا کوئی لزوم نہیں۔ اس طرح سے جنسی مساوات اور جدیدیت کو قبولیت دینے کی کوشش ایک عرب ملک میں انجام پا چکی ہے۔
 
## مزید دیکھیے
* سماج

## حوالہ جات

زمرہ:جذبات
زمرہ:مثبت ذہنی رویہ
زمرہ:ویکی ڈیٹا سے مختلف مختصر وضاحت
زمرہ:تجرید
زمرہ:نفسیاتی علاج
زمرہ:مذہبی اصطلاحات
پاکستان میں ہسپتالوں کی فہرست

ذیل **میں پاکستان** کے **[[شفاخانہ|ہسپتالوں]]** کی فہرست ہے۔ یہ فہرست نامکمل ہے۔ آپ اس میں اضافہ کر سکتے ہیں۔ 

## بلوچستان

### کوئٹہ

* سول اسپتال کوئٹہ 
* بولان میڈیکل کالج ، کوئٹہ 
* مشن ہسپتال ، کوئٹہ 
* امداد اسپتال  

## گلگت بلتستان

* ڈی ایچ کیو ہسپتال گلگت 

## اسلام آباد
تصغیر| اسلام آباد میں پاکستان انسٹی ٹیوٹ آف میڈیکل سائنسز میں "تببر" یادگار۔

* قومی ادارہ صحت 
* پمز ہسپتال 
* شفاء انٹرنیشنل ہسپتال 
* معروف انٹرنیشنل اسپتال 
* اسلام آباد بحالی کلینک (آئی آر سی) 

## خیبر پختونخوا

## سرکاری

* خیبر ٹیچنگ ہسپتال پشاور 
* لیڈی ریڈنگ اسپتال پشاور 
* حیات آباد میڈیکل کمپلیکس پشاور 

## نجی شعبے

* ٹاؤن ویمن اینڈ چلڈرن ہسپتال ، پشاور 
* شمال مغربی جنرل ہسپتال ، پشاور 
* رحمان میڈیکل انسٹی ٹیوٹ ، پشاور 

## پنجاب

## سندھ

* صحت پر مبنی بچاؤ تعلیم 

## حوالہ جات

زمرہ:پاکستان کی عمارات و ساخات کی فہرستیں
شفقت

تصغیر|شفقت
**شفقت**  جسم یا دماغ سے ابھرنے والی نرم فطرت ہے۔ ماں کی شفقت مثالی ہے۔ اسے عرف عام میں ممتا بھی کہتے ہیں۔ یہ جذبہ فطری ہوتا ہے اور نومولود سے لے کر سن بلوغ تک پہنچنے والے بچوں کے لیے دائمی توجہ دیتی ہے۔ یہی حال عام طور سے باپ کا بھی دیکھا جاتا ہے۔ حد سے زیادہ شفقت لوگوں میں والہانہ لگاؤ پیدا کرتی ہے۔ یہ جذبہ کئی انسانی تعلقات میں بھی ممکن ہے، اگر چیکہ یہ مشاہدے والدین کے مقابلے میں کم ہو سکتے ہیں۔ مثلًا بھائی بہنوں میں شفقت، شوہر اور بیوی میں دلی لگاؤ۔ ان میں سے آخر الذکر شادی سے ابھرنے والا رشتہ ہے۔ شفقت عام انسانوں کے بیچ بھی ممکن جو کسی فکر یا شوق یا پھر ہم صفتی کی وجہ سے ممکن ہے۔ اس کی مثال صوفیا اور ان کے مرید ہو سکتے ہیں، استاد اور شاگرد میں لگاؤ ہو سکتا ہے۔ اشتراکیت کے غلبے کے دور میں کئی لوگ کسی ایک قائد کی تقاریر اور شخصیت سے اس قدر متاثر ہو گئے تھے کہ اپنے قائد اور اس کے بتائے ہوئے کاز کے لیے اپنی جان تک کی قربانی دینا گوارا کیا۔

## جانوروں میں شفقت
جانوروں میں اپنی اولاد سے شفقت اور لگاؤ کا دیکھا جانا بہت عام ہے۔ اس کے علاوہ کچھ جانوروں، مثلًا کتوں اور ڈالفنوں میں انسانوں سے بھی والہانہ لگاؤ دیکھا گیا ہے۔ ایڈنبرگ، اسکاٹ لینڈ کے ایک کانسٹیبل جان گرے کی موت 1958ء میں واقع ہوئی۔ تدفین کے بعد جان گرے کا کتا اپنے مالک کی قبر بیٹھا ہوا دیکھا گیا۔ یہ دیکھا گیا ہے کہ یہ کتا اگلے چودہ سالوں تک ہر رات اپنے مالک کی قبر پر گزارتا رہا تھا، جب تک کہ خود اس کی موت واقع نہ ہوئی تھی۔ اس سے جانوروں میں اپنے مالک کے لیے شفقت ظاہر ہوتی ہے اور ان کے آپس میں بھی ایسے ہی شدید جذبات ممکن ہیں۔
 
## مزید دیکھیے
* محبت
* جذبہ
* عشقیہ خط
* ڈیٹنگ
* خاندان
* والدین
* ماں
* باب
* بوائے فرینڈ
* گرل فرینڈ
* ڈیٹنگ کوچ

## حوالہ جات

زمرہ:جذبات
زمرہ:ذاتی زندگی
زمرہ:عشق
زمرہ:ویکی ڈیٹا سے مطابقت رکھنے والی مختصر تفصیل
بد اعتمادی

**بد اعتمادی**  ایک رسمی طریقہ ہے جس میں کہ کسی شخص یا فریق پر اعتماد نہیں کیا جاتا ہے، بہ طور خاص جوکھم بھری یا مشتبہ صورت حال میں۔ اسے علم شہریت میں اقتدار کی تقسیم یا توازن کے طور پر پیش کیا جاتا ہے یا سیاست میں کسی معاہدے کی شرائط کی توثیق کے طور پر پیش کیا جاتا ہے۔ بد اعتمادی پر مبنی نظاموں میں صاف طور پر ذمے داری تقسیم کی جاتی ہے تاکہ جانچ اور درستی کا عمل بہ روئے کار لایا جا سکے۔ بد اعتمادی سے متعلق انگریزی میں ایک مشہور محاورہ "اعتماد کرو مگر تصدیق کرو" (Trust, but verify) رائج ہے۔

## سیاست میں بد اعتمادی
بھارت میں 2019ء میں ہوئے ریاست مہاراشٹر کے انتخابات میں بی جے پی اور شیو سینا دو انتخابی حلیف جماعتوں کے طور پر کامیاب ہوئیں تھیں اور ظاہری اعتبار سے یہ لگ رہا تھا کہ سابق کی طرح یہ جماعتیں مل کر پھر سے حکومت سازی کریں گے۔ مگر تبھی سے دونوں میں ریاستی اسمبلی کی آدھی آدھی میعاد کے لیے باری باری سے دونوں جماعتوں کے وزرائے اعلٰی کا معاملہ ابھر کر آیا۔ شیو سینا کا دعوٰی تھا کہ اس بارے میں امت شاہ نے وعدہ کیا تھا۔ جب کہ بی جے پی نے اس سے صاف انکار کیا۔ اس کے نتیجے میں یہ اتحاد ٹوٹ گیا۔ پھر ادھو ٹھاکرے کی زیر قیادت شیو سینا نے نیشنلسٹ کانکریس پارٹی اور کانگریس کو حلیف بنا کر حکومت بنوائی۔ یہ باوجود اس کے ہے کہ نظریاتی طور پر شیو سینا بی جے پی ہی کی طرح ہندوتوا کی حامی ہے اور اس کے قائدین ونایک دامودر ساورکر کو ایک رہنمایانہ شخصیت تصور کرتے ہیں۔ 

اسی طرح سے پاکستان کے سیاسی پس منظر میں مولانا فضل الرحمٰن کی تیزی سے رنگ بدلتی سیاست جس میں وہ کبھی حکومت کے کٹر حریف تو کبھی اس کے خاموش تماشائی بنتے ہیں کئی دوسری سیاسی جماعتوں اور ان کے قائدین کو مولانا کے سیاسی ارادوں پر بد اعتمادی کی فضا پیدا کرتے آئے ہیں اور عوام میں مذہبی جماعتوں کو غیر مقبول کر چکے ہیں۔

## مزید دیکھیے
* اخلاقیات

## حوالہ جات

زمرہ:احتساب
زمرہ:اخلاقی تصورات
زمرہ:ویکی ڈیٹا سے مختلف مختصر وضاحت
زمرہ:سماجی نفسیات
زمرہ:نفسیات
زمرہ:نفسیاتی رویہ
زمرہ:جذبات
ہمت

**ہمت**  ایک ایسا اختیار اور رضا مندی کا جذبہ ہے کہ کوئی شخص اذیت، درد، خطرے، بے یقینی یا دھمکانے سے نمٹے۔ **جسمانی ہمت** وہ بہادری ہے جو جسمانی درد، سختی کے دور، موت یا موت کی دھمکی کے وقت دکھایا جائے۔ اخلاقی ہمت وہ صلاحیت ہے جس کے تحت راست بازی سے عوامی احتجاج، شرم، اسکینڈل اور عدم حوصلہ افزائی یا شخصی نقصان کے وقت کام کیا جائے۔

## ہمت سے ماحول کو ساز گار بنانا
گلگت اور بلتستان کے گاؤں شمشال سے تعلق رکھنے والی دو بہنوں نے پسماندگی اور وسائل کی کمی کو اپنے عزم کے آگے نہیں آنے دیا اور ایک عزم، ہمت اور لگن کا مظاہرہ کیا تھا۔ یہاں کی ان لڑکیوں کے کرشمہ عنایت اور سمیرا عنایت ہیں جو فٹ بال کے شوقین ہیں اور اپنے علاقے میں اس کھیل فروغ دینا چاہتی تھیں۔ان لڑکیوں کی ان تھک محنت اور ہمت کی وجہ سے 2016ء میں وہ اپنے گاؤں میں خواتین کے فٹ بال میچ کروائے اور دیکھتے ہی دیکھتے ان دو لڑکیوں کی ہمت کے سبب اس علاقے میں لڑکیوں کی آٹھ فٹ بال ٹیمیں وجود میں آ گئیں۔ شمشال کے میدانوں میں کھیلتی مضبوط ارادوں کی حامل کرشمہ اور سمیرا کی طرف سے فٹ بال کو لگائی جانے والی ہر ایک کِک ان کو جیسے ان کی منزل کے اور قریب لاتی گئی۔ شِمشال گاؤں چین کی سرحد قریب ہے واقع ہے۔ اس علاقے میں وسائل کی کمی ہے، لوگ بمشکل پیٹ بھرنے کی تگ ودو میں لگے رہتے ہیں اور تعلیم کے مواقع کچھ زیادہ نہیں۔ ایسے میں ایک اور اہم مسئلہ یہ بھی ہے کہ کم عمری کی شادیاں بہت عام ہیں۔ یہی صورت حال کم عمر لڑکیوں کرشمہ عنایت اور سمیرا عنایت کی اس سوچ کا باعث بنی کہ کسی تندرست ذہنی سرگرمی کا آغاز ہونا چاہیے۔ اسی ضرورت کو مد نظر رکھتے ہو ئے دونوں نے اراداہ کیا کہ فٹ بال کے لیے کام کیا جائے۔ چنانچہ اس ہمت اور عزم بھری کوشش سے یہ کھیل اس علاقے میں بے حد مقبول ہو گیا اور یہاں تک کہ خواتین کے مقابلے بھی ہونے لگے ہیں۔

## مزید دیکھیے
* عزم

## حوالہ جات

زمرہ:جذبات
زمرہ:فلسفہ عشق
زمرہ:نیکی
زمرہ:ہمت
زمرہ:ویکی ڈیٹا سے مختلف مختصر وضاحت
بے حسی

**بے حسی**  کسی معاملے میں جذبات، محسوسات، دل چسپیوں یا فکر سے خالی ہونے کا نام ہے۔ بے حسی لا تعلقی یا جذبات کو دبانے کی کیفیت ہے جیسے کہ فکر، غیر معمولی خوشی، حوصلہ یا جنوں کا ہونا۔ بے حس شخص عام طور سے کسی بھی قسم کی دل چسپی کا مظاہرہ نہیں کرتا، نہ جذباتی، سماجی، روحانی، فلسفیانہ یا عملی زندگی میں حساسیت کا مظاہرہ کرتا ہے۔

## انفرادی اور سماجی بے حسی
ایک شخص کی ذاتی بے حسی دو صورتوں میں عیاں ہوتی ہے۔ ایک تو صورت حال یہ ہے کہ اس کے ماں باپ یا بھائی بہن سخت توجہ کے محتاج ہیں، جیسے کہ بیمار ہیں، پیسوں کی ضرورت ہے یا کوئی اور پریشانی ہوتی ہے اور وہ شخص منہ موڑ لیتا ہے۔ یہ بے حسی ایک طرح کی قطع رحمی ہے۔ دوسری صورت حال سماج میں اس شخص کا بے حس ہونا ہے۔ اگر کوئی شخص کسی سماج میں رہتا ہے اور اس میں غریب اور مفلوک الحال لوگوں کی مطلق کبھی کچھ مدد نہیں کرتا اور نہ کسی سے کوئی ہم درد جتاتا ہے، تو یہ ایک شخص کی اپنے سماج سے بے حسی ہے۔

سماج کی اپنی بے حسی بھی ممکن ہے۔ اس میں رواں واقعات یا توجہ طلب معاملات سے لوگ خود کو لا تعلق کر دیتے ہیں۔ اس کی منظر کشی ایک ٹی وی چینل سماء ٹی وی کی پیش کردہ رپورٹ ہوتی ہے جس میں ایک بیگ کے چھیننے کے واقعے کا تفصیلی ذکر ہے، جو کسی ویرانے میں نہیں بلکہ بھیڑ بھاڑ والی سڑک پر ہوتی ہے اور کوئی بھی شخص ایک ناچار راہ گیر کی مدد کے لیے آگے نہیں آتا:

اسی طرح سے کئی بار سماج میں دیکھا گیا ہے کہ کئی سنگین جرم انجام پاتے ہیں، جیسے کہ اغوا اور خواتین کے ساتھ چھیڑ چھاڑ یا جنسی ہراسانی کے واقعات جو دن دہاڑے اور کئی لوگوں کی موجودگی میں پیش آتے ہیں۔ اس کے باوجود لوگوں میں عام طور سے یا تو بے حسی کی وجہ سے یا بے توجہی اور وقت کی تنگی کی وجہ سے لوگ یوں ہی دیکھ کر نظر انداز کر دیتے ہیں۔ اس کی وجہ سے خاطی اور مجرم پیشہ افراد اور حوصلہ پاتے ہیں اور سماج میں مزید دلیری اور ہمت سے اپنی کالی کرتوتوں کو جاری رکھتے ہیں۔

## مزید دیکھیے
* شفقت

## حوالہ جات

زمرہ:جذبات
زمرہ:غیر طبعی نفسیات
زمرہ:نرگسیت
زمرہ:نفسیاتی رویہ
انگلسی

**انگلسی** (لاطینی: Anglesey) مملکت متحدہ کا ایک جزیرہ و انتظامی تقسیم جو انگلسی میں واقع ہے۔

## تفصیلات
انگلسی کا رقبہ 714 مربع کلومیٹر ہے، ہے۔ کی مجموعی آبادی

## مزید دیکھیے
* مملکت متحدہ
* مملکت متحدہ کے شہروں کی فہرست

## حوالہ جات

زمرہ:ویلز کی تاریخی کاؤنٹیاں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:ویلز
زمرہ:برطانوی جزائر
زمرہ:یورپی جزائر
زمرہ:جغرافیہ ویلز
ابو الحسین بن سمعون

**ابو الحسین بن سمعون** اکابر اولیاء میں شامل ہوتے ہیں۔
## ولادت
آپ کی ولادت 300ھ میں ہوئی تھی،
## نام و نسب
آپ کا اسم گرامی محمد بن احمد بن اسماعیل بن سمعون تھا، مشائخ میں ناطق کے خطاب سے مشہور تھے اور ابن سمعون سے شہرت رکھتے تھے، آ پ حضرت شیخ شبلی کے ہمعصر تھے اور بغداد کے مقتدر مشائخ میں مانے جاتے تھے۔
## کرامات
ایک دن آپ مسجد میں وعظ فرما رہے تھے ایک درویش آپ کے منبر کے پایہ کے ساتھ بیٹھا تھا سو گیا آپ بھی وعظ کرنے سے رک گئے درویش بیدار ہوا تو آپ نے اسے مخاطب کرتے ہوئے کہا ’’تم خواب میں رسول خدا کی زیارت سے مشرف ہوئے ہو، میں بھی اوباً وعظ بیان کرنے سے خاموش ہو گیا تھا، جب تک تمھاری خواب مکمل نہیں ہوتی، میں خاموش رہا ہوں۔

## وصال
وصال بروز جمعہ 15 ذیقعدہ یا ذو الحجہ 386ھ میں ہوا۔ وفات کے بعد آپ کو کسی وجہ سے اپنے ہی گھر میں دفن کر دیا گیا 39 سال بعد لوگوں نے آپ کو قبرستان میں دفن کرنا چاہا قبر کھودی گئی تو آپ کا کفن اور جسم اسی طرح تازہ اور صحت مند تھا گویا ابھی ابھی فوت ہوئے ہیں اور نیا نیا کفن پہنا ہے۔

* جناب شیخ سمعوں بوالحسین است
مکرم سال تولیدش عیاں شد
بگو سمعون ناطق سال وصلش
 386ھ
 
* امین و مامن و ہادی و مامون
ول سرور چو جست از طبع موزوں
مجو ان مہدی امجد ابن سمعون
386ھ
 
* ناطق دلی مسعود (386ھ) شاہ عطاء (386ھ) سالک حق بوالحسین (386ھ) امجد ولی اللہ سمعوں (386ھ)
## حوالہ جات

زمرہ:386ھ کی وفیات
زمرہ:300ھ کی پیدائشیں
ابو الخیر اقطع

**شیخ ابوالخیر تیناتی الاقطع** اکابر اولیاء میں شمار ہوتے ہیں۔
## نام و نسب
آپ کا اسم گرامی حماد تھا، تینات نزدِ مصر آپ کا گاؤں تھا، آپ کا ایک ہاتھ کٹ گیا تھا ایک ہاتھ سے زنبیل بُنا کرتے تھے اور اس کی مزدوری سے گذر اوقات کرتے تھے کسی دیکھنے والے کو محسوس تک نہ ہوتا کہ آپ ایک ہاتھ سے زنبیل بنتے ہیں آپ کو شیروں سے بہت محبت تھی، جنگل میں نکل جاتے تو شیر آپ کے ارد گرد آکر آرام کرتے۔
## اقطع کی وجہ
صاحب نفحات الانس نے آپ کے ہاتھ کٹنے کا واقعہ لکھا ہے کہ آپ نے ایک بار اپنے اللہ سے عہد کر لیا کہ میں زمین سے کوئی بھی چیز ہاتھ بڑھا کر نہ اٹھاؤں گا نہ کھاؤں گا تاوقتیکہ کوئی پھل یا فصل خود زمین سے اٹھ کر میرے منہ تک نہ آجائے یا اللہ تعالیٰ اپنے فضل و کرم سے پہنچا نہ دے اس طرح گیارہ روز گذر گئے کوئی چیز نہ آئی اور نہ آپ نے کچھ کھایا نقاہت اور کمزوری سے آپ اس قدر مضمحل ہو گئے کہ نوافل پڑھنے ترک کردیے بارہ دن گذرے تو قیام نماز کی بھی ہمت نہ رہی حتی کہ سنتیں بھی ترک ہونے لگیں پھر مزید دن گذرے تو ادائے فرائض سے بھی محروم ہونے لگے، آپ نے اللہ سے پناہ طلب کی، تو پردۂ غیب سے دو روٹیاں اور تھوڑا سا سالن برآمد ہوا، آپ نے کھاکر اللہ کا شکر ادا کیا، اس طرح ہر روز رات کو دو روٹیاں اور کچھ نہ کچھ چیز آنے لگی، آپ کھالیتے اور یاد الٰہی میں وقت گزارتے، ایک بار لشکر اسلام کے ساتھ بار اوۂ جہاد نکلے اور انطاکیہ پہنچے، آپ نے وہاں لشکر کے ساتھ ہی قیام کیا، جس وادی میں اترے وہاں کچھ پھلدار درخت پھلوں سے لدے نظر آئے، پکے ہوئے پھل اپنی خوبصورتی سے دلوں کو دعوتِ خورش دے رہے تھے، آپ نے دریا کے کنارے نماز ادا کی تو چاروں طرف سے سرخ و سبز پھل جن پر شبنم کے قطرے پڑے ہوئے تھے، نگاہوں کو خیرہ کر رہے تھے نماز سے فارغ ہوئے تو بلا اختیار آپ نے ہاتھ بڑھایا اور کچھ پھل توڑ کر کھانے لگے، ابھی کھا ہی رہے تھے کہ آپ کو وہ عہد یاد آیا جو آپ نے خدا سے کیا تھا آپ نے پھل پھینک دیے، کھایا ہوا تھوکا اور اللہ کے خوف سے کانپنے لگے، اسی اثنا میں لوگوں کا ایک مجمع ٹوکے ہاتھ میں لاٹھیاں اور کلہاڑیاں پکڑے آپہنچے وہ اپنے ایک چور کی تلاش میں تھے، انھوں نے آپ کو چور سمجھ کر پکڑ لیا اور اپنے حاکم کے پاس لے گئے، حاکم نے آپ کو پوچھا کہ تم کون ہو، آپ نے بتایا میں اللہ کا ایک بندہ ہوں، اب حاکم نے دوسرے چوروں سے پوچھا تم اسے پہچانتے ہو، انھوں نے کہا ہم نے انھیں آج تک نہیں دیکھا حاکم نے کہا: میں خوب جانتا ہوں یہ شخص تمھارا سردار ہے تم اسے بچانے کے لیے جھوٹ بول رہے ہو اور اس کے بچانے کے لیے اپنی قربانی دینا چاہتے ہو چنانچہ حاکم نے فیصلہ کر دیا کہ ہر ایک کا ایک ہاتھ ایک پاؤں کاٹ دیا جائے سب کے ہاتھ کاٹ دیے گئے اور حضرت ابوالخیر کا بھی ہاتھ کاٹ دیا گیا جب پاؤں کاٹنے کی نوبت آئی تو آپ نے آسمان کی طرف سر اٹھاکر کہا، اللہ میرے ہاتھ نے گناہ کیا تھا کٹ گیا پاؤں نے تو کوئی غلطی نہیں کی، یہ کہتے ہی ایک سوار دوڑا دوڑا آیا اور اتر کر آپ کے پاؤں میں گر گیا اور امیر کو کہنے لگا آپ کیا کر رہے ہیں کیا آسمان کو اللہ کی زمین پر گرانا چاہتے ہو، یہ تو ولی اللہ ہیں بلا وجہ ان کا ہاتھ کاٹ دیا گیا ہے امیر خود اٹھا اور آپ کا کٹا ہوا ہاتھ اٹھایا اور چوما اور قدم بوسی کرنے لگا اور معذرت کرنے لگا آپ نے فرمایا: میرے ہاتھ نے ایک خیانت اور بدعہدی کی تھی، اسی وجہ سے کٹا ہے، شامت گناہ کی وجہ سے میرا ہاتھ بھی گیا اور غائب سے آنے والا وظیفہ بھی گیا، آپ لوگوں کا کوئی قصور نہیں۔

اس دن سے آپ نے ایک ہی ہاتھ سے زنبیلیں بنانا شروع کیں اور مزدوری سے گذر اوقات کرنے لگے، ایک ہاتھ سے زنبیل بُننا بھی مجھے اللہ کی مہربانی سے ہوئی ہے ورنہ ظاہراً ناممکن ہے۔

## وفات
آپ 343ھ میں فوت ہوئے۔ 

## حوالہ جات

زمرہ:343ھ کی وفیات
وسیم پاکستانی ایتھلیٹ

### بچپن :
وسیم راولپنڈی میں پیدا ہوا. پیدا ہونے کے بعد باقی عمر مختلف شہروں میں پلا بڑھا.

### پڑھائی:
کے جی اور پی جی کی تعلیم کوئٹہ سے حاصل کی. والد کی پوسٹنگ کے بعد پشاور سے ١ پہلی جماعت اور ٢ دوسری جماعت پڑھی. اس کے بعد راولپنڈی پوسٹنگ ہوئی اور وہاں ٢ دوسری جماعت سے ٥ پانچویں جماعت تک تعلیم حاصل کی. پھر ٥ پانچویں جماعت اپنے گاؤں سے مکمل کی. سیالکوٹ میں ٦ چھٹی اور ساتویں جماعت پڑھی. پھر والد کی کوئٹہ پوسٹنگ ہوئی تو ٨، آٹھویں ، ٩ نویں اور ١٠ دسویں جماعت کوئٹہ کے ایف جی پبلک اسکول سے پڑھی. اس کے بعد گجراں والا پوسٹنگ ہوئی اور ١١ گیارہویں اور ١٢ بارہویں یہاں سے پڑھی.

### شوق:
وسیم بچپن میں کرکٹ کھیلنے کا شوقین تھا اور کرکٹ میں آگے بڑھنے کا بھی شوق تھا.

### کامیابیاں:
١٠٠ میٹر ریس میں بیسٹ ٹائم ١٠.٩٠ ریکارڈ.

### مزید ارادے اور حوصلہ:
پاکستان کو سپورٹ کرنا چاہتے ہیں.

## وسیم کے اکاؤنٹ:
فیس بک: https://www.facebook.com/profile.php?id=100010246126449

انسٹاگرام: https://www.instagram.com/chwaseem_115/

## حوالہ جات

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
منوج مکند نرونے

لیفٹیننٹ جنرل **منوج مُکُنْد نَرْوَنے**  بھارت کے نئے چیف آف آرمی سٹاف جو 31 دسمبر کو بیپین راوت کی جگہ لے چکے ہیں۔

## مزید دیکھیے
*

## حوالہ جات

زمرہ:بقید حیات شخصیات
زمرہ:ہندوستانی جرنیل
زمرہ:کامنز زمرہ جس کا ربط ویکی ڈیٹا پر ہے
زمرہ:1960ء کی پیدائشیں
زمرہ:پونے کی شخصیات
زمرہ:انڈین ملٹری اکیڈمی کے فضلا
زمرہ:ویکی ڈیٹا سے مختلف مختصر وضاحت
آؤل

تصغیر|250x250پکسل| گنب ، جو داغستان کے ایک آؤل (گاؤں)ہے ، جیسا کہ 1905 ء سے 1915 کے درمیان کسی وقت پروکوڈن گورسکی نے تصویر کشی کی تھی ۔
**آؤل** ( چیچن:oil, ،  ، ترک: *awıl* ) ایک قسم کا مضبوط قلعہ بند گاؤں ہے جو قفقاز کے پہاڑوں اور وسطی ایشیا میں پایا جاتا ہے ۔

## نام
یہ لفظ خود ترک زبان سے ہے اور اس کا مطلب بہت سی ترک زبانوں میں *گاؤں* ہے۔

آؤل (  ) قازق زبان کا لفظ ہے جس کا معنی قازقستان میں "گاؤں" ہے۔ 
## تاریخ
آؤل کا لفظ ترک زبان سے ہے۔ ابتدا میں ، ایک موبائل خانہ بدوش کیمپ ، جس میں موبائل یارٹس شامل تھے ، کو اول کہا جاتا تھا۔ چونکہ ، ایک قاعدہ کے طور پر ، ہر الگ خانہ بدوش کیمپ میں ایک جنس کے نمائندوں کو شامل کیا گیا تھا ، لہذا آؤل کا مطلب ایک خانہ بدوش توسیع کنبہ ہے جس میں کئی نسلیں شامل ہیں اور اس میں والدین اور بچوں کے علاوہ قریبی رشتے دار بھی شامل ہیں۔

آؤل کسی بھی طرح کی یورتوں پر مشتمل ہوتا ہے۔ ہر یورت(خیمہ نما گھر) میں ایک کنبہ رہتا تھا (باپ + ماں + بچے)۔ چھوٹے آؤل قریبی رشتہ داروں کے 2 - 3 یورتوں پر مشتمل ہوتے ہیں ، بڑا آؤل سیکڑوں یورتوں پر مشتمل ہوتا ہے۔

## تفصیل
سوانیتی آؤل ( جارجیا جمہوریہ میں)، اپنے مخصوص قرون وسطی کے ٹاورز کے ساتھ، عالمی ثقافتی ورثہ مقام کے طور پر تسلیم کیا گیا ہے .  اس طرح کے برج قفقاز میں اور کہیں بھی مل سکتے ہیں ، خاص طور پر انگوشتیا میں ۔

اچانک حملوں سے حفاظت فراہم کرنے کے لیے یہ آؤل عام طور پر پتھر سے پہاڑی چوٹیوں یا چٹانوں کے مقابل بنائے جاتے ہیں۔ مکانات عموما دو منزلہ اونچے ہوتے ہیں اور وہ دشمن کو حیرت میں ڈالتے ہیں کہ دشمنوں کو سڑکوں پر کہیں بھی جانا عملی طور پر ناممکن بنا دیتے ہیں۔ گھروں میں عام طور پر موسم سرما میں سورج سے فائدہ اٹھانے اور شمالی ہواؤں سے پناہ لینے کا ایک جنوبی پہلو ہوتا ہے۔ اکثر ، وہ اچھے کھیتی باڑی علاقے یا پانی کے وسائل کے قریب واقع نہیں ہوتے ہیں ، لہذا بستی میں پانی لانا ضروری ہوتا ہے۔

19 ویں صدی میں ، جب روس نے قفقاز کو فتح کرنے کی جنگ لڑی ، تو اولز بہت ہی مضبوط دفاع تھے اور صرف زبردست حملے کے ذریعہ زیادہ تر فتح کیے جا سکتے تھے۔ چیچنیا میں بہت سے مشہور آؤل ہیں جن پر روسیوں کی رسائی نہیں ہو سکی تھی۔ 

## حوالہ جات

زمرہ:جغرافیہ قفقاز
زمرہ:دیہی جغرافیہ
زمرہ:روس کے آباد مقامات
زمرہ:اقسام آباد مقامات
زمرہ:ویکی ڈیٹا سے مختلف مختصر وضاحت
زمرہ:تاریخ قفقاز
زمرہ:وسط ایشیا
عاصمہ جیلانی کیس

**عاصمہ جیلانی کیس** پابند ِ سلاسل غلام جیلانی کی 18 سالہ غیر وکیل ناتجربہ کار بیٹی نے ڈکٹیٹر یحییٰ خان کے دور میں دائر کیا تھا۔ اس کیس میں عدلیہ نے یحییٰ خان کو اُن کے معزول ہونے کے بعد غاصب قرار دیا۔
## حوالہ جات

## بیرونی روابط
* Asma jilani case in urdu - Youtube
* Asma Jillani v s Government of Punjab / Constitutional cases Youtube

زمرہ:پاکستان کا عدالتی نظام
زمرہ:عدالت عظمیٰ پاکستان
زمرہ:عدالت عظمیٰ پاکستان کے مقدمات

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
تاریخ کی سطر

**تاریخ کی سطر**  ایک مختصر سا متن ہے جو خبروں کے مضامین میں شامل ہوتا ہے۔ یہ بیان کرتا ہے کہ کب اور کیسے کوئی کہانی لکھی گئی تھی یا اس کا احاطہ کیا گیا تھا۔ یہ بھی دیکھا گیا ہے کہ اکثر تاریخ کی سطر کو حذف کیا جا رہا ہے۔ اگر مضامین تار کی خدمت سے دو بارہ چھپتے ہیں، تو تقسیم کنندہ ادارے کا نام بھی اس سطر میں شامل کیا جا سکتا ہے۔ تاریخ کی سطریں روایتی طور پر کسی مضمون کے متن کی پہلی سطر پر موجود ہوتی ہے، جو اولین فقرے سے آگے لکھی جاتی ہے۔

## شکل بندی
سب سے پہلے مقام دکھائی پڑتا ہے، جس میں وہ شہر ہوتا ہے جہاں کوئی رو داد نویس نے اسے لکھا تھا، جہاں سے وہ رپورٹ جاری کی گئی تھی۔ انگریزی زبان میں شہروں کے نام کیپیٹل حروف میں لکھے جاتے ہیں، حالاں کہ یہ روایت ایک ناشر سے دوسرے ناشر کے بیچ مختلف ہو سکتی ہے۔ انتظامی تقسیم اور یا ملک جس میں کہ وہ شہر موجود ہے، اس کے بعد آتا ہے۔ مگر اسے چھوڑ بھی دیا جا سکتا ہے اگر شہر ہی کا نام وسیع شہرت رکھتا ہے، اپنے علاقے یا سیاسی اہمیت اہمیت کے پیش نظر۔ مثلًا بھارت کا دار الحکومت نئی دہلی، بندرگاہہ شہر ممبئی، جنوبی بھارت کا ساحلی شہر چینائی، پاکستان کا دار الحکومت اسلام آباد، بندر گاہی شہر کراچی، وغیرہ۔ اس کے بعد رپورٹ کی تاریخ لکھی جاتی ہے، جس کے بعد ایم ڈیش (—) ہوتا ہے اور خالی جگہ ہوتی ہے۔ اس کے بعد مضمون ہوتا ہے۔ اردو اخبارات ان اصولوں سے کبھی ہم آہنگ تو کبھی مختلف طرز اپنا سکتے ہیں۔ بھارت کے کثیر الاشاعت اخبار قومی آواز کے ایک خبری مضمون کا اقتباس تاریخ کی سطر کے ساتھ اس طرح ہے:

مذکورہ تاریخ کی طرز میں مقام نہیں لکھا گیا، مگر اندونی متن سے ظاہر ہوتا ہے کہ خبر بھوپال، مدھیہ پردیش سے تعلق رکھتی ہے۔

## مزید دیکھیے
* صحافت

## حوالہ جات
ساعت (تعلیم)

**ساعت **  یا بعض اوقات **گھنٹا** یا انگریزی زبان کے کثرت استعمال کے سبب **پیریڈ** مقررہ وقت ہے کسی اسکول، کالج یا جامعہ میں کسی مضمون یا تعلیمی سرگرمی کے لیے منصوبہ بند انداز میں نظام الاوقات میں مختص ہوتا ہے۔ حالاں کہ یہ دورانیہ جگہ اور موقع کی مناسبت سے مختلف ہو سکتا ہے، مگر عام طور سے یہ دورانیہ 30 منٹ سے 60 منٹ کے بیچ ہوتا ہے اور ہر دن 3 سے 10 ساعتیں طے کی جا سکتی ہیں۔ اعلٰی تعلیم میں یہ دورانیہ زیادہ میعاد کے لیے ممکن ہو سکتا ہے۔ بالخصوص تجرباتی معاملوں، عملی مشقوں، صنعتی یا حقیقی دنیا میں کسی شعبے کے مشاق شخص کے بہ طور مہمان لیکچر کے لیے یہ دورانیہ دو سے چار کھنٹے تک کی طویل دیر تک چل سکتا ہے۔ ماہرین تعلیم یہ طے کرتے ہیں کہ کتنی ساعتیں اور کتنی دیر تک وہ چلنی چایئیں۔ یہ لوگ یہ بھی ممکن ہے کہ یہ بھی طے کریں کہ کوئی ساعت کی طرح چلنی چاہیے، مثلًا اصل موضوع کا تعارف، تفصیلات کا بیان، جزئیاتی موضوعوں پر گفتگو، سوالات و مبہم معاملات کی یکسوئی کسی تعلیمی تصور کی ایک ساعت کے اہم اجزا ہو سکتے ہیں۔ اس کے علاوہ ایک عام مثال اس سے جڑی یہ بھی ہے کہ کئی اسکولوں میں اس بات کا لزوم ہوتا ہے کہ ہر دن کم از کم جسمانی تعلیم کی کوئی ایک ساعت تو ہونا ہی چاہیے۔ 

## مضامین
درس گاہوں میں، جیسے کہ اسکول، کالج، جامعہ وغیرہ میں حسب ضرورت کئی مضامین پڑھائے جاتے ہیں۔ پھر یہ طے کیا جاتا ہے کہ جماعتیں سال واری اساس یا میقاتی اساس  (سمسٹر سسٹم) پر ہوں گی۔ اور نظام الاوقات تیار کر کے کلاسیں لی جاتی ہیں۔ 

درس گاہوں کئی بار لازمی اور اختیاری مضامین ہوتے ہیں۔ کئی بار مذہب اور اخلاقیات اختیاری مضامین ہوتے ہیں جو اسکولی سطح پر پڑھائے جاتے ہیں۔ یہ مضامین مضامین مغربی دنیا میں بھی پڑھائے جاتے ہیں۔ جرمنی میں یہ فیصلہ والدین کرتے ہیں کہ ان کا بچہ اسکول میں ’مذہبی تعلیم‘ کے پیریڈ میں جائے گا یا نہیں۔

## مزید دیکھیے
* تعلیم

## حوالہ جات

زمرہ:درسی اصطلاحات
زمرہ:نصاب
زمرہ:ویکی ڈیٹا سے مطابقت رکھنے والی مختصر تفصیل
زمرہ:تعلیمی ماحول
کمال

**کمال**  ایک مختلف البیان کیفیت کا نام ہے جس میں مکمل ہونا، بے داغ ہونا یا اپنے آپ کسی بات کا اعلٰی ترین نمونہ ہونا شامل ہے۔

اس اصطلاح کا استعمال کئی تعلیمی شعبہ جات میں تاریخی طور کیا جاتا رہا ہے، جس میں ریاضی، طبیعیات، کیمیاء، اخلاقیات، جمالیات، وجودیات اور دینیات شامل ہیں۔

## میدان تعلیم
تعلیم کے میدان میں کامیاب اُستاذ کی صفت یہ ہے کہ وہ امکانی حد تک علم میں کمال رکھتا ہو، خصوصاً اُس مضمون اور فن میں جس کے پڑھانے کی ذمہ داری اس پر ڈالی گئی ہے؛ کیوں کہ استاذ کو جس مضمون میں جتنی مہارت اور دسترس ہوگی اتنا ہی زیادہ وہ طلبہ کو فائدہ پہنچا سکے گا۔ لہٰذا متعلقہ مضمون میں کمال حاصل کرنے کے لیے استاذ کو چاہیے کہ وہ:

1- اس مضمون کی بنیادی کتابیں ہمیشہ اپنے زیرمطالعہ رکھے۔

2- جو کتاب اُسے پڑھانی ہے اسے باربار دیکھے۔

3- دورانِ مطالعہ اگر کسی عبارت یا کسی مسئلہ کے سمجھنے میں دِقت پیش آئے تو اپنے استاذ سے مراجعت کرے۔

4-اگر اپنا استاذ نہ ہوتو اُس مضمون کے کسی ماہر استاذ سے رجوع کرے، اس سے پوچھے، اس کے ساتھ مذاکرہ کرے اور اس میں شرم محسوس نہ کرے؛ کیوں کہ علم حاصل کرنے میں شرم نہیں۔ اور کمال علم ہی عملی زندگی میں کامیابی کا ضامن ہو سکتا ہے۔

## کمال علم اور قوموں کا عروج
کسی قوم کے عروج کا آغاز اپنے آپ میں چیلنج سے ہوتا ہے کیوں کہ اس کے لیے کمال علم، کمال عمل اور کار گر حکمت عملی ضروری ہوتی ہے۔ یہ داخلی بھی ہوتا ہے جب کہ کسی زبردست ہلچل کے بعد قوم کی قیادت ایک نیا اور تازہ دم گروہ سنبھالتا ہے اور قوم کے سامنے ایسے مقاصد رکھتا ہے جو اس کی ابلتی ہوئی توانائیوں کو ایک نیا میدان عمل دے دیتے ہیں۔ یا بعض اوقات قوم کو اپنے دور استحکام میں خارج میں کوئی خطرہ درپیش ہوتا ہے یا پھر کوئی عظیم مقصد اس کے سامنے آجاتا ہے۔نتیجے کے طور پر ایک دفعہ پھر وہ بلا خوف و خطر آگ میں کودنے کے لیے تیار ہوجاتی ہے اوربالعموم سرخ رو ہوتی ہے۔ یہ کامیابی کی منزل اپنے آپ میں کمال کی مظہر ہوتی ہے۔

## مزید دیکھیے
* تعلیم
* مہارت
* اقدار

## حوالہ جات

زمرہ:علم الاقدار
زمرہ:اخلاقی تصورات
زمرہ:مابعد الطبیعیاتی تصورات
زمرہ:نیکی
زمرہ:ما بعد الطبیعیات
بکواس

**بکواس**  گفت و شنید کی وہ کیفیت ہے جو تقریر، تحریر یا کسی علامتی نظام میں ہوتی ہے۔ اس میں کوئی قابل فہم معانی یا تُک نہیں ہوتے۔ ایک معمولی سطح پر بکواس بالکل ہی بھدا اور بے معنی ہوتا ہے۔ تاہم شاعروں، ناول نگاروں، نغمہ نگاروں نے اپنے کاموں میں اکثر بکواس یا بے معنی تصورات سے کسی سوچ کا آغاز کیا اور پھر اس سے مزاحیہ مواد، دل چسپ واقعات، ظرافت یا زبان کے استعمالات اور توجیہات کے فرق کو سمجھایا۔ زبان اور سائنس کے فلسفے میں بکواس عقل مندی کی ضد کی طرح ہے اور اسے آغاز کر کے مربوط اور مستقل طور پر تصورات کی معنویت اور ان کے فرق کو سمجھانے کی کوشش کی گئی ہے۔ اس شعبے کا مطالعہ رمز نگاری میں اہم سمجھا گیا ہے جہاں کسی اشارے کو خلل سے الگ کر کے دکھایا گیا ہے۔

## ادب میں استعمال

**ایلس ایڈونچر ان ونڈر لینڈ** یا مختصرا ایلس ان ونڈر لینڈ ایک ناول ہے جسے 1865ء میں لویس کارول ایک انگریز مصنف نے لکھا۔ اس میں ایک بچی جس کا نام ایلس ہے کی کہانی بیان ک گئی ہے جو خرگوشوں نے کھودے ہوئے ایک سوراخ میں گر جاتی ہے جہاں اس بچی کا سامنا ایک نئی عجیب دنیا سے ہوتی ہے۔ یہ کہانی برطانیہ سمیت کئی ممالک کے بچوں بڑوں میں اب بھی یکساں مقبول ہے حالاں کہ بہت سے واقعات عام حواس کے حساب سے بکواس ہیں۔

## اندھیری نگری چوپٹ راجا
قدیم دور سے ایک عجیب سی کہاوت ایک کہانی پر مبنی ہو کر اردو زبان میں رائج رہی ہے۔ وہ ایک عام اصول و ضوابط سے دور حکمرانی اور نااہل حکمران یا راجا سے تعلق رکھتی ہے۔ یہ کہانی تمام ماورائے حقیقت بیانیوں سے قطع نظر سیاق و سباق کی وجہ سے بہت زیادہ مشہور ہو چکی ہے۔ جدید طور میں بھی حکومتوں کی بد نظمی اور چوپٹ انتظامیے کے لیے کہ یہ کہانی کا عنوان ضرب المثل کے طور پر مستعمل ہے۔

## مزید دیکھیے
* عقلیت
* توجیہ
* حکمت عملی

## حوالہ جات

زمرہ:تخیل
زمرہ:تصورات
زمرہ:عدم کلامی
زمرہ:فضول الفاظ
زمرہ:فلسفہ زبان
زمرہ:ویکی ڈیٹا سے مطابقت رکھنے والی مختصر تفصیل
زمرہ:ابلاغیات
کریئر

**کریئر**  کسی شخص کا استعاری سفر ہے جو سیکھنے، کام اور زندگی کے دوسرے پہلوؤں سے بنتا ہے۔ اس اصطلاح کی کئی لوگ کئی طریقوں سے تعریف کرتے ہیں۔ اس انگریزی زبان کے لفظ کو "طرزِ معاش" بھی کہا جاتا ہے۔ اسی سے متصل "گائیڈنس" کا بھی انگریزی لفظ عام استعمال میں ہے۔ جس کے معنیٰ "رہنمائی" اور "ہدایت" کے ہیں۔ یعنی اس اصطلاح کو اصح طور پر "طرزِ معاش کے بارے میں رہنمائی" کہا جا سکتا ہے۔ جدید دور میں تعلیم کا بنیادی مقصد بچوں کو آسان طریقے سے روزگار کے قابل بنانا ہے، کیونکہ فرد سے افراد، افراد سے خاندان اور خاندانوں سے قوم وجود میں آتی ہے۔ فرد جو معاشرہ کی بنیادی اکائی ہے، جب تک وہ خوش حال نہیں ہوگا، کوئی بھی قوم اور ملک خوش حال نہیں ہو سکتے۔ ترقی پزیر ممالک میں معاشرے میں ایک خوش حال شخص کے ساتھ کئی لوگوں کی نوکری لگ جاتی ہے۔ مثلاً ایک کامیاب ڈاکٹر کے ساتھ کمپوڈر، نرس، آفس بوائے، ڈرائیور، چوکیدار، مالی، باورچی، گھر کی ماسی، سوئیپر، وغیرہ کی نوکریاں پیدا ہوجاتی ہیں۔

## کریئر کی رہنمائی

کسی کی زندگی میں کرئیر کا انتخاب بہت اہم فیصلہ ہوتا ہے۔ ایسے میں اگر مناسب رہنمائی میسر نہ ہو تو ہو سکتا ہے کہ لوگ ایسے کیرئیر کا انتخاب کر یں جو ان کی دلچسپیوں، صلاحیت اور رجحان سے نہ ملتا ہو۔ اس لیے کریئر کی رہنمائی یا کرئیر کونسلنگ کسی کی دلچسپی اور رجحان کو جاننے اور اسے اپنے خواب کی تکمیل کے لیے کوشش کرنے میں مدد گار ثابت ہوتی ہے۔ اس ضمن میں لوگوں کو ایسے طریقے ملیں گے جو مختلف کرئیروں کے انتخاب بارے ان کے علم میں اضافے کا موجب بنیں گے اور ان کو کسی بھی مخصوص کرئیر بارے رہنمائی فراہم ہوگی کہ وہ کو کسی مخصوص کرئیر کا انتخاب کیوں اور کیسے کرنا چاہیے۔ کریئر کی رہنمائی میں کسی بھی کے زمروں اور متبادلات کی بھی جان کاری دی جاتی ہے۔ مثلًا، ایک ڈاکٹر اپنے مطب میں مریضوں کو چانچ کر ہی خدمات فراہم کر سکتا، جب کہ دوسرا ڈاکٹر وہی اسناد کے ساتھ امراض کی تشخیص میں معاون ہو سکتا ہے، مثلًا خون کا معائنہ کر کے کسی مرض کے ہونے اور نہ ہونے کو طے کرنا۔

## مزید دیکھیے
* کریئر کی رہنمائی
* ملازمت
* تعلیم

## حوالہ جات

زمرہ:کریئر کی ترقی
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظامت انسانی وسائل
زمرہ:پیشے
مبداء و معاد

**مبداء و معاد** یہ رسالہ اللہ مجدد الف ثانی کے علوم و معارف پر مشتمل ہے ۔
فارسی زبان میں لکھا گیا اس رسالے میں میں اسرار و رموز کے لطیف اشارے ہیں ہیں رسالہ میں 1008ھ سے 1018ھ تک کہ بعض کشف وحقائق بیان کیے اس رسالہ کے مضامین متفرق مسودات کی شکل میں تھے جنھیں آپ کے خلیفہ محمد صدیق بدخشی نے 1019ھ میں مرتب کیا اس کے مضامین کو (منہا) کا عنوان دے کر الگ الگ کر دیا جن کی کل تعداد 61 ہے اور ہر (منہا) معرفت کے اسرار کا خزانہ ہے جو مجدد الف ثانی کے صوفیانہ خیالات کو سمجھنے میں مدد دیتا ہے اس کے مطالعے سے معلوم ہوتا ہے کہ مجدد پاک محی الدین ابن عربی کے عقائد و نظریات کو کس نگاہ سے دیکھتے ہیں رسالہ کی عبارات میں عربی جملے اور اشعار بکثرت استعمال ہوئے اور ان میں ایک شان دلآویزی پائی جاتی ہے۔
## حوالہ جات

زمرہ:کتب تصوف
مکاشفات عینیہ

**مکاشفات عینیہ** مجدد الف ثانی شیخ احمد سرہندی(971ھ/ 1564ء تا 1034ھ/1624ء) کی کتاب ہے۔
مجدد الف ثانی کی یہ تصنیف ایسی تحریروں پر مشتمل ہے جو آپ کے بعض خلفاء نے محفوظ کر لی تھی لیکن انھیں آپ کے نامور خلیفہ اور زبدۃ المقامات کے مصنف محمد ہاشم کشمی نے کتابی صورت میں یکجا کر دیا اور اس طرح ایک گراں قدر ذخیرہ کو ضائع ہونے سے بچا لیا یہ رسالہ حضرت مجدد الف ثانی کے وصال کے بعد1051ھ میں شروع کیا گیا اور خیال ہے کہ بعض معلومات جیسا کہ محمد ہاشم کشمی مرتب کرتے ہیں اس لیے اس رسالے کا نام بھی تاریخی ہے یعنی یہ جو 1053ھ بنتا ہے بعض تذکروں میں اس کا نام مکاشفات غیبیہ بھی آتا ہے اس رسالے کے بعض مضامین حضرت مجدد الف ثانی کے مکتوبات شریف اور دیگر رسائل میں آچکے ہیں اور بعض ایسے بھی ہیں جو حضرت مجدد الف ثانی کے ابتدائی تذکروں میں نہیں ہیں اس لحاظ سے یہ رسالہ بہت ہی اہم ہے جس سے ہمیں متفرق صوفیانہ مسائل اور مکاشفات کا بیان ملتا ہے اور کیونکہ یہ کسی ایک مخصوص وقت اور مقام پر نہیں لکھے گئے اس لیے رسالے کے بعض مندرجات بہت پرانے معلوم ہوتے ہیں مثلاً مکاشفہ نمبر5 اس بات کی غمازی کرتا ہے کہ یہ اندراج حضرت خواجہ باقی باللہ کی زندگی میں کیا گیا یہ رسالہ پہلی مرتبہ ادارہ مجددیہ کراچی نے 1384ھ میں شائع کیا۔
## حوالہ جات

زمرہ:کتب تصوف
محمد جمال نقشبندی

**شیخ محمّد جمال نقشبندی پشاوری** موجودہ خیبر پختونخواہ میں سلسلہ نقشبندیہ کے بانی ہیں۔
## نام
اسم گرامی محمد جمال کابل سے پشاور تشریف لائے اور پشاور سے بجنور اور سرہندشریف تشریف لے گئے اور سید آدم بنوری کے مرید ہو کر صاحب مجاز اور خلیفہ ہوئے
## تعلیم
فقہ مولانا مولوی سید عبد الخالق صاحب سے پڑھیں قرآن مجید اور تصوف کی کتابیں بی مولانا محمد امین بدخشی سے پڑھیں شیخ محمد شریف شیخ نور محمد اور شیخ یارمحمد کی خدمت میں رہ کر علم ظاہری کی تکمیل کی علوم متداولہ سے فراغت حاصل کرکے سید آدم بنوری کے ہاتھ مبارک پر طریقہ نقشبندیہ مجددیہ میں بیعت ہوئے آپ نے اپنے مرشد کی خوب خدمت کی بدولت تمام خلفاء میں ممتاز ہوئے گھر میں لکڑی لانا پانی بھرنا آپ ہی کا کام تھا آپ فرماتے میں نے جو کچھ بھی حاصل کیا اپنے شیخ کی خدمت سے حاصل کیا میرے پیر بھائیوں نے آپ کی خاص صورتوں میں رہ کر برکت حاصل کی ہیں اور تربیت پائی ہے مگر میں نے مٹی چونا سے کمال درجے کی تربیت حاصل کی ہے
## سرحد میں خدمات
ان کی کوششوں سے سلسلہ نقشبندیہ علاقہ پشاور اور سرحد میں خوب پھیلا اس علاقہ کے لوگ نقشبندیہ سلسلہ کے مخالف تھے یہاں تک کہ فقہا اور علما عوام کو منع کرتے کہ اس سلسلہ میں مت داخل ہونا مگر آپ کی یادالہی اتباع سنت اور استقلال کی وجہ سے جو مخالف تھے بحث مباحثہ کرتے تھے جیسے ملایوسف اور ملاعبدالکریم یوسفزئی خود آکر بیعت ہوئے اور صاحب ارشاد ہوکر مشیخیت سے بہرہ مند ہوئے اس علاقے میں سب سے پہلے آپ مرید ہوئے

## عرب میں خدمات
آپ نے صرف اس علاقہ ہی میں نہیں بلکہ عرب میں رہ کر نجد بصرہ اور الحساء می سلسلہ کی خوب ترویج اور اشاعت کی 1008ھ میں جب آپ حرم شریف میں مقیم تھے تو مولانا محمد امین بدخشی اور بصرہ کے لوگوں نے بڑی عاجزی کے ساتھ التماس کی کہ ہمیں کوئی مرشد دیجیے تو انھوں نے ان سے ذکر کیا اورجانے کو کہا آپ نے استخارہ کیا تو فرمایا کہ ان دونوں میرا جانا دشوار ہے چنانچہ دوسرے برس جب الحساء اور بصرہ کے لوگ حج کے لیے آئے تو آپ کو اپنے ساتھ لے گئے اور آپ کے مرید ہوئے اور بہت ہی قبولیت حاصل ہوئی
## وفات
آپ نے آخری عمر میں تمام اوقات مراقبہ اور تلاوت قرآن مجید میں گزارا آخری وقت میں جب خود تلاوت قرآن مجید نہ کر سکتے تو بقیہ قرآن مجید سن کر ختم کیا آپ نے 25 جمادی الاول 1073ھ میں وفات پائی اور سید آدم بنوری کے قدموں میں جنت البقیع میں دفن کیے گئے

## حوالہ جات

زمرہ:نقشبندی صوفیاء
زمرہ:1073ھ وفیات
امین کامل

امین کامل (1924–2014) کشمیری شاعری کی ایک بڑی آواز تھی اور زبان جدید میں غزل کے اہم نقاد تھے۔ غزل پران کے اثر و رسوخ کو ان کے ہم عصر اور بعد کی نسلوں نے بڑے پیمانے پر قبول کیا۔  کامل ، شاعر ہونے کے علاوہ مختصر کہانیاں اور ایک ناول بھی لکھ چکے ہیں اور ادبی تنقید کا کام بھی کرتے ہیں۔ انھوں نے ریڈیو کے لیے متعدد ڈرامے اور موسیقی بھی لکھی ہے۔ صوفی شاعری کا ان کا تنقیدی تدوین شدہ مجموعہ (صوفی شیر ، 3 جلدیں ، 1964–65) ابھی تک ایک حتمی عبارت ہے جسے وسیع پیمانے پر سراہا گیا ہے۔۔ کامل اعلی صلاحیت کے عالم کے طور پر بھی جانے جاتے ہیں۔
کامل نے ہمیں نظم کی شکل میں کچھ یادگار اشعار بھی دیے ہیں۔ بحیثیت نقاد انھوں نے وسیع پیمانے پر اپنی پہچان کرائی ہے۔ ٹیگور کے ڈاک گھر کا ان کا ترجمہ اور اسی طرح اردو شاعر اقبال کی شاعری کا کشمیری زبان میں ترجمہ بہت اہم کام ہے۔
کامل جنوبی کشمیر کے ایک گاؤں کپرین میں پیدا ہوئے۔ انھوں نے پنجاب یونیورسٹی سے آرٹس میں گریجویشن کی اور علی گڑھ مسلم یونیورسٹی سے لا کی ڈگری لی۔ انھوں نے 1947 میں بار میں شمولیت اختیار کی اور 1949 تک سری نگر کے سری پرتاپ کالج میں لیکچرر مقرر ہونے تک قانون کی پریکٹس جاری رکھی۔ وہ اس وقت کی ترقی پسند مصنفین کی تحریک سے بہت قریب سے وابستہ تھے
### شاعری
کامل کشمیری غزل کے ماہر ہیں اور اس کا اردو اور فارسی ہم منصبوں سے ممتاز ایک اہم وجود م بنانے میں کردار رہا ہے۔ ان کی شاعری احساس کی تازگی ، اظہار کی پختگی اور فنی جدت طرازی کی علامت ہے جو ان کی شاعری کو انفرادیت کا رنگ دیتی ہے۔
### موت
امین کامل 30 اکتوبر 2014ء کو جمعرات کی صبح جموں میں انتقال کر گئے۔ ان کی عمر 90 سال تھی۔ ادبی مارکر کامراز ، لٹریری فورم بانڈی پورہ ، حکمران جماعت نیشنل کانفرنس ، پیپلز ڈیموکریٹک پارٹی سمیت متعدد ادبی اور سیاسی تنظیموں نے اپنے الگ الگ بیانات میں امین کامل کے انتقال پر تعزیت کی ۔

## حوالہ جات

زمرہ:1924ء کی پیدائشیں
زمرہ:2014ء کی وفیات
زمرہ:ادب اور تعلیم کے شعبے میں پدم شری وصول کنندگان
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بھارتی مرد شعرا
زمرہ:جموں و کشمیر کے شعرا
زمرہ:ساہتیہ اکیڈمی اعزاز یافتگان برائے کشمیری ادب
زمرہ:ضلع شوپیاں کی شخصیات
زمرہ:کشمیری شعرا
زمرہ:شعبہ قانون، جامعہ علی گڑھ کے فضلا
جادھو پور یونیورسٹی

**جادھو پور یونیورسٹی** بھارت کی ریاست مغربی بنگال کی راجدھانی کولکاتا میں واقع ایک عوامی ریاستی یونیورسٹی ہے۔ اس کی تاسیس 1955ء میں عمل میں آئی تھی۔

## تاریخ
### قومی کونسل برائے تعلیم، بنگال
بھارت کی 3 یونیورسٹیاں جدید ہندوستان کے ابتدائی یونورسٹیاں ہیں ان میں مدراس یونیورسٹی، بامبے یونیرسٹی اور کلکتہ یونیورسٹی شامل ہیں۔ برطانوی حکومت نے 1857ء میں بھارت کے اعلیٰ طبقہ کومغربی فلسفہ پڑھانے کے لیے یونیورسٹیوں اور کالجوں کو قائم کیا تھا۔ ان کا ایک اور مقصد ایسے ہندوستانی پیدا کرنا تھا جو اپنی فکر اور سوچ سے برطانوی ہوں۔ یعنی ہندوستانی خون میں مغربی دماغ ہو۔ اسی منصوبہ کے تحت 1904ء میں یونیوسٹیز ایکٹ پاس ہوا۔ اس ایکٹ کی وجہ سے حکومت کلکتہ یونیورسٹی میں زیادہ گورے لوگوں کو گھسانے میں کامیاب ہو گئی جس سے انھیں یونیوسرٹی کی پالیسی کو کنٹرول کرنا آسان ہو گیا۔

تحریک آزادی ہند کے نامور لیڈر بھارت میں تعلیم کے فروغ کے علم بردار کلکتہ یونیورسٹی کو “گولیدھیر غلام خانہ“ کہنے لگے کیونکہ وہاں کے کئی گریجویٹ برطانوی حکومت میں آئی سی ایس آفیسر بن گئے تھے۔ اسی لیے وقت کے مفکروں نے ایک ایسے تعلیمی ادارہ کی ضرورت محسوس کی جہاں کے فارغین تعلیم کے ساتھ ساتھ وطن کی محبت اور آزادی کا جذبہ بھی اپنے اندر رکھتے ہوں۔ عین اسی وقت گورنر جنرل ہند جارج کرزن نے تقسیم بنگال کا فیصلہ کر لیا جس کا ایک حصہ مشرقی بنگال (جو اب بنگلہ دیش ہے) اور دوسرا حصہ مغربی بنگال اور اوڈیشا پر مشتمل تھا۔ بنگال کے نوجوان سودیشی تحریک میں پیش پیش تھے لہذا یونیوسرٹی کے طلبہ اس میں کثرت سے حصہ لیتے تھے مگر کارلائل نے طلبہ پر کسی بھی طرح کی سیاسی سرگرمی میں حصہ لینے پر پابندی لگا دی۔ اب بنگال کے پڑھے لکھے طبقہ میں یہ محسوس کیا جانے لگا کہ انگریزی فکر کے اداروں کی جگہ بنگالی اور قومی فکر کے تعلیمی اداروں کا ہونا ناگزیز ہو گیا ہے۔

## حوالہ جات

زمرہ:1955ء میں قائم ہونے والے تعلیمی ادارے
زمرہ:بنگالی نشاۃ ثانیہ سے مربوط تعلیمی ادارے
زمرہ:بھارت میں 1955ء کی تاسیسات
زمرہ:تاریخ کولکاتا
زمرہ:کولکاتا میں جامعات
زمرہ:ویکی ڈیٹا سے مختلف مختصر وضاحت
زمرہ:1955ء میں قائم ہونے والے کالج اور جامعات
زمرہ:مغربی بنگال
زمرہ:بھارت
غازی اٹیک (فلم)

**غازی اٹیک** 2017 میں ریلیز ہونے والی ہندوستانی فلم ہے جو جنگ کے دوران میں کی کہانی پر بنائی گئی ہے۔ اس فلم کی ہدایتکاری سنکلپ ریڈی نے کی ہے۔ 1971 کی ہندوستان-پاکستان جنگ کے دوران میں پی این ایس غازی کے پراسرار ڈوبنے پر مبنی کہانی پر اس فلم کی بیک وقت شوٹنگ تیلگو اور ہندی میں کی گئی تھی اور پھر اسے تامل زبان میں ڈب کیا گیا تھا۔ اس فلم میں رانا ڈگگوبیٹی، تاپسی پنوں، کی کے مینن اور اتول کلکرنی نے اداکاری کی ہے۔ یہ فلم17 17 فروری 2017 کو دنیا بھر میں ریلیز ہوئی تھی۔ 
غازی حملہ کی کہانی 1971 ء کی پاک بھارت جنگ کے واقعات سے متاثر ہے یہ کہانی ہندوستانی سب میرین  کے ایک ایگزیکٹو بحری افسر اور اس کی ٹیم کے بارے میں ہے، جو 18 دن پانی کے اندر رہتے ہیں۔  اس فلم میں ان پراسرار حالات کی چھان بین کی گئی ہے جس کے تحت سب میرین پی این ایس غازی 1971 میں وشاکھاپٹنم کے ساحل سے ڈوب گئیں۔ ۔یہ فلم بھارتی سب میرین آئی این ایس کرنج میں سوار ہندوستانی بحریہ کی بہادری کی ایک زیر آب کہانی ہے
#### کاسٹ
* رانا دگگوباتی بحیثیت لیفٹیننٹ کمانڈر ارجن ورما، ایس 21
* کی مینن بطور کیپٹن رنویجے سنگھ، کمانڈنگ آفیسر ایس 21
* اٹول کلکرنی بطور لیفٹیننٹ کمانڈر سنتوش دیوراج، ایگزیکٹو آفیسر، ایس 21
* اوم پوری بطور ایڈمرل V.S. نندا، انڈین نیوی
* نصر بطور وائس ایڈمرل کے ٹی۔ رمن، ہندوستانی بحریہ
* ملند گناجی بطور گیریش کمار، را ایجنٹ
* راہول سنگھ بطور کمانڈر ظفر محمد، پی این، غازی
* ستیدیف کنچرانہ بطور راجیو ٹھاکر، سونار آپریٹر S21
* روی ورما بطور کملاکر شنڈے، بیٹری آپریٹر S21
* جے جھا بحیثیت افسر، غازی
* کیپٹن ایس این احمد بطور لیفٹیننٹ تان سنگھ، ٹارپیڈو آپریٹر S21
* نتیش پانڈے بطور این تیواری، اسٹیئرنگ کنٹرولر ایس 21
* کپل سنگھ بطور کپل سنگھ
* اکشے متل بطور سب لیفٹیننٹ۔ ہندوستانی بحری بحریہ کے افسر ایس 21
فلم میں رانا ڈگگوبیٹی  اور تاپسی پنوں  مرکزی کردار ادا کر رہے ہیں، جس میں کی کی مینن،  ستیادیوک ڪنچرن، اتول کلکرنی، رامانوج دبے، کنال کوشک، پریادشی پلیکنڈا، راہول سنگھ، اکشے متل، ملیبین لاہڑی اور نرین یادو۔  سنیما گرافی مادھی نے کی ہے۔

### فلم بندی
فلم کی شوٹنگ 3 جنوری 2016 کو شروع ہوئی۔ 

## حوالہ جات

زمرہ:2010ء کی دہائی کی ہندی زبان کی فلمیں
زمرہ:2017ء کی فلمیں
زمرہ:بھارتی جنگی فلمیں
زمرہ:بھارتی فلمیں
زمرہ:تیلگو زبان کی فلمیں
زمرہ:عمومی ثقافت میں پاک بھارت تعلقات
زمرہ:ہندی زبان کی فلمیں
زمرہ:2010ء کی دہائی کی تیلگو  زبان کی فلمیں
زمرہ:آبدوز فلمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان مسلح افواج فلموں میں
زمرہ:سرد جنگ کی آبدوز فلمیں
زمرہ:ہندوستانی کثیر لسانی فلمیں
زمرہ:سنکلپ ریڈی کی ہدایت کاری میں بننے والی فلمیں
زمرہ:مشرقی پاکستان میں سیٹ فلمیں
زمرہ:آبدوزوں کی جنگ کے بارے میں فلمیں
زمرہ:کے (موسیقار) کی مرتب کردہ موسیقی پر مشتمل فلمیں
زمرہ:پاک بھارت جنگوں اور تنازعات پر مبنی فلمیں
زمرہ:بھارتی جنگی ڈراما فلمیں
زمرہ:بنگلہ دیش کی جنگ آزادی پر مبنی فلمیں
زمرہ:2010ء کی دہائی کی بھارتی فلمیں
زمرہ:بحری جہار پر سیٹ فلمیں
زمرہ:بھارتی ایکشن ڈراما فلمیں
زمرہ:بھارتی ایکشن تھرلر فلمیں
زمرہ:حقیقی واقعات پر مبنی جنگی فلمیں
زمرہ:بھارتی ایونٹ گریڈ اور تجرباتی فلمیں
زمرہ:بھارتی تاریخی ایکشن فلمیں
راشٹریہ لوکت نترک پارٹی

150px|تصغیر|انتخابی نشان
**راشٹریہ لوکتنترک پارٹی** (آر ایل پی) ایک ہندوستانی سیاسی جماعت ہے۔ اس کی بنیاد ہنومین بینی وال نے رکھی تھی۔

## حوالہ جات

زمرہ:2018ء میں قائم ہونے والی سیاسی جماعتیں
زمرہ:بھارت کی سیاسی جماعتیں
زمرہ:بھارت میں 2018ء کی تاسیسات
زمرہ:تحریک آزادی ہند
زمرہ:سیاسی جماعت
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:راجستھان میں سیاسی جماعتیں
گروہ باز

**گروہ باز**  ایک مجرم ہوتا ہے ہے جو کسی گینگ کا رکن بھی ہوتا ہے۔ ایک گینگ کا کام کسی نہ کسی خلاف قانون اور عوام دشمن کار روائی میں ملوث ہونا ہے۔ اس کے ارکان ایک تنظیم کی طرح کام کرتے ہیں۔ ہر گینگ کا ایک سرغنہ ہوتا ہے۔ کچھ گینگوں کا کام چوری یا ڈاکا زنی تک محدود ہوتا ہے۔ کچھ گینگ والے جیب تراشی جیسا جرم انجام دیتے ہیں۔ کچھ لوگ سُپاری یا رقمی ادائیگی پر کسی بھی شخص کا قتل کرتے ہیں یا اس کے ہاتھ پاؤں توڑ دیتے ہیں۔ گینگ والے کئی بار منشیات اور افیون کا کاروبار بھی کرتے ہیں۔ اس کے لیے علاوہ سماج میں انجام ہونے والے جرم جیسے کہ اجتماعی آبروریزی میں گروباز لوگ ملوث پائے گئے ہیں۔ گروہ بار کئی ناولوں، فلموں اور ویڈیو کھیلوں کا بھی حصہ رہے ہیں۔

## گروہ بازی اور سماجی جد و جہد
بھارت کے دلت طبقہ میں کچھ ہی عرصہ کے دوران مقبولیت حاصل کر لینے والی تنظیم ’بھیم آرمی‘ کے خلاف مقامی انتظامیہ کی جانب سے زبردست ’کریک ڈاؤن‘ کرتے ہوئے کئی عہدے داران پر ’گینگسٹر قانون‘ یا گروہ بازی کے خلاف قانون کے تحت کارروائی کی گئی ہے۔پولس نے بھیم آرمی کے قومی جنرل سکریٹری کمل والیا اور قومی ترجمان منجیت نوٹیال کے خلاف گینگسٹر قانون کے تحت مقدمہ درج کر لیا ہے۔ ان دونوں عہدے داروں کے علاوہ دیگر دو کارکنان کو بھی اس مقدمے میں نامزد کیا گیا ہے۔ اس معاملے کی بنیاد دو سال قبل ہوئے سہارنپور تشدد پر مبنی ہے۔ سہارنپور کے شبیر پور گاؤں میں دو سال قبل دلت بستی پر حملہ ہوا تھا جس میں درجنوں مکانات خاکستر ہو گئے تھے، جبکہ خواتین اور بچوں سمیت ڈیڑھ درجن سے زیادہ دلت افراد زخمی ہوئے تھے۔ اس حملہ کا الزام ٹھاکر برادری پر عائد کیا گیا تھا۔ اس واقعے کے چار دن بعد بھیم آرمی نے حملہ آوروں کی گرفتاری کا مطالبہ کرتے ہوئے پرتشدد احتجاج کیا تھا۔ اس طرح سے سماج میں تشدد، عدم مساوات یا جد و جہد بھی گروہ بازی کو دیتی ہے، اگر چیکہ جرم کے لیے کچھ لوگوں میں موجود فطری بھی انھیں گروہ باز بنا سکتا ہے۔

## مزید دیکھیے
* گینگ

## حوالہ جات

زمرہ:ویکی ڈیٹا سے مختلف مختصر وضاحت
زمرہ:گینگ
زمرہ:مافیا
زمرہ:جرم
زمرہ:مجرمان
زمرہ:پیشے
زمرہ:انگریزی جملے
کام کی ادلا بدلی

**کام کی ادلا بدلی**  ایک تکنیک ہے جو کچھ آجر استعمال کرتے ہیں۔ اس کے تحت کچھ آجر اپنے ملازمین کو تفویض کردہ کام کو دوران ملازمت مسلسل بدلتے رہتے ہیں۔ آجرین اس عمل کو مختلف وجوہ کی بنا پر اپناتے ہیں۔ اس کا مقصد ملازمین میں لچک داری پیدا کرنا ہے اور انھیں کمپنی یا ادارے میں لمبے عرصے تک جوڑے رکھنا ہے جس میں کہ وہ کام کرتے ہیں۔ یہ بات بھی تحقیق سے سامنے آئی ہے کہ کام کی ادلا بدلی ملازمین کے تناؤ کو کم کرتا ہے، خصوصًا ان کاموں میں جس میں جسمانی محنت زیادہ ہوتی ہے۔

## نوعیتیں
کچھ اداروں میں کام کی ادلا بدلی کی ایک مقررہ میعاد ہوتی ہے۔ مثلًا ایک جامعہ میں کسی مخصوص شعبے میں صدر شعبہ چار افراد کے بیچ گھومتا رہ سکتا ہے جو مساوی یا تقریبًا مساوی تجربہ رکھتے ہیں۔ ہر فرد اس عہدے کو چھ مہینے یا ایک سال کی میعاد تک رکھ سکتا ہے، جس کے بعد یہ عہدہ کسی دوسرے شخص کو دے دیا جاتا ہے۔ تاہم کچھ اداروں میں کام کی ادلا بدلی اور بھی تیز ہو سکتی ہے۔ ایک بینک میں نقد کاؤنٹر کی ذمے داری ہفتہ در ہفتہ، متبادل دن اور یہاں تک کہ ہر روز بدل سکتی ہے۔ اس میں بینک کے اصول اور روزانہ سرگرمیوں کی بر وقت تکمیل کی حکمت عملی پیش نظر ہو سکتی ہے۔

## ایمریٹس پاکستان میں کام کی ادلا بدلی

ایمریٹس ایئرلائنز نے دسمبر 2019ء میں محمد سرحان کو پاکستان کے لیے اپنا نیا نائب صدر بنایا۔ یہ ایمریٹس کی انتظامیہ کی جانب سے *کام کی ادلا بدلی اور عہدوں کی تبدیلی* پروگرام کا حصہ تھا تاکہ انتظامیہ مسافروں کی ضروریات پر بہتر انداز سے خدمات پیش کرنے کے ساتھ بازار کی حرکیات پر مستعدی سے کام کرسکے۔
ایمریٹس کے نو آمد شدہ نائب صدر پاکستان محمد سرحان نے کہا، “پاکستان اور ایمریٹس کے درمیان 34 سال پر محیط خصوصی تعلق اس وقت سے قائم ہے جب 25 اکتوبر 1985 کو دبئی سے کراچی کے لیے ایئر لائنز پہلی پرواز روانہ ہوئی۔ جدید طور پر پاکستان کے پانچ شہروں سے ہفتہ وار 67 پروازیں روانہ ہوتی ہیں۔

## مزید دیکھیے
* ملازمت

## حوالہ جات

زمرہ:پیشہ ورانہ تعلیم
زمرہ:پیشے
زمرہ:ملازمت
زمرہ:نظامت انسانی وسائل
ٹی آر پی

**ٹی آر پی** یا **ٹارگیٹ ریٹنگ پوائنٹس**  ایک پیمائش ہے جس کا بازار کاری اور اشتہارات میں کثرت سے استعمال ہوتا ہے۔ اس سے یہ ہتہ چلتا ہے کہ نشان زدہ سامعین، قارئین یا ناظرین میں سے کسی مہم یا اشتہار کے ذریعے کسی مواصلاتی ذریعہ کی مدد سے کہاں تک رسائی ممکن ہو سکی ہے۔ بہ طور خاص ٹی وی سیٹ کے معاملے میں ایک آلہ کچھ ہزار ناظرین کے گھروں میں نصب ہو سکتا ہے جو بینش کی پیمائش کرتا ہے۔ ان اعداد کو تمام ٹی وی مالکین کے نمونے کے طور پر سمجھا جاتا ہے جو مختلف جغرافیائی اور آبادیاتی زمروں سے تعلق رکھتے ہیں۔ اس آلے کے استعمال کے ساتھ ایک خصوصی رمز (کوڈ) ٹیلی کاسٹ کیا جاتا ہے، جو پروگرام کے دوران ہوتا ہے۔ اس کی مدد سے ناظر کے ہر دن کے دیکھے جانے والے پروگرام اور وقت کو نوٹ کیا جاتا ہے۔ اس کے بعد 30 دن کا اوسط نکالا جاتا ہے۔ اس سے کسی چینل کی ناظرین کے موقف کا اندازہ لگایا جاتا ہے۔

## بھارت میں ٹیلی ویژن ناظرین کی پیمائش

بھارت کی ٹیلی ویژن ناظرین کی پیمائش کرنے والی ایجینسی مختلف فریکوینسی (رفتار / سگنل) کی جانچ کرکے یہ پتہ لگاتی ہے کہ کون سا چینل کتنی زیادہ بار دیکھا جاتا ہے، اس سے یہ پتہ چل جاتا ہے کہ چینل کتنا زیادہ مقبول ہے۔

ایجینسی اسی طرح سے کئی ہزار فریکوینسیوں کا جائزہ کر کے پورے ملک کے مقبول ٹی وی چینلوں کا اندازہ لگاتی ہے۔ ایجینسی ٹی آر پی کو ماپنے کے مقصد سے ایک خاص قسم کا آلہ استعمال کرتی ہیں۔

ٹی آر پی ماپنے والے آلے کو پیپل میٹر (People Meter) کہتے ہیں۔ 20 میٹر کی مدد سے ٹی وی دیکھنے والے لوگوں کی عادتوں پر نظر رکھی جاتی ہے۔

ٹی آر پی کو ماپنے کے لیے کچھ طے شدہ جگہوں پر "پیپل میٹر" لگایا جاتا ہے، جو ایک فریکوینسی کے ذریعے یہ پتہ لگاتا ہے کہ کہاں کون سا سیریل دیکھا جا رہا ہے اور کتنی بار دیکھا جا رہا ہے۔

## مزید دیکھیے
* حاضرین کی پیمائش
* اشتہارات

## حوالہ جات

زمرہ:تشہیر
زمرہ:ویکی ڈیٹا سے مطابقت رکھنے والی مختصر تفصیل
عوامی زندگی

**عوامی زندگی**  سماجی زندگی کا وہ حصہ ہے جہاں لوگ ایک جگہ جمع ہوتے ہیں تاکہ کھل کر گفتگو کر سکیں اور سماج کے مسائل کی شناخت کریں اور اس کے ذریعے سیاسی عمل پر اثر انداز ہوں۔ عوامی گفتگو عوامی مباحثہ کہلاتا ہے اور یہ ان موضوعات پر اظہار خیال ہوتا ہے جو عوامی دل چسپی سے تعلق رکھتے ہیں — اکثر، مگر ہر بار نہیں، اس میں متصادم یا مختلف الجہت خیالات شامل ہوتے ہیں، جن کا شرکاء اپنی بحثوں میں اظہار کرتے ہیں۔ عوامی مباحثہ اکثر ذرائع ابلاغ پر ہوتا ہے، مگر یہ اجلاسوں یا سماجی میڈیا اور تعلیمی اشاعتوں اور حکومت کے پالیسی دستاویزوں کے ذریعے بھی ممکن ہے۔

## عوامی زندگی اور ٹیکنالوجی
جدید بحثوں میں سی سی ٹی وی بڑی اہمیت اختیار کر گئی ہے۔ ایسے میں ٹریفک پولیس کے اہل کار گاڑیوں کے ڈرائیوروں اور مالکان کو قائل کرنے کے لیے ویڈیو ٹیکنالوجی سے استفادہ کرسکتے ہیں۔ ممکن ہے بعض حالات میں ڈرائیور خود کو برحق اور ٹریفک اہلکار کو 100 فیصد قصور وار سمجھ رہا ہو۔ ویڈیو ٹیکنالوجی کے استعمال سے منظر نامہ 100 فی صد تبدیل ہو سکتا ہے۔ اس کا بھی امکان ہے کہ ٹریفک اہل کار جس نے گاڑی کے ڈرائیور کو قصور وار مان کر جرمانے کی پرچی جاری کردی ہو، وہ ویڈیو کے ذریعے واقعہ کا منظر دیکھ کر نادم ہوجائے۔ وہ خود غلطی پر ہو اور گاڑی کا ڈرائیو ربے قصور نکل آئے۔

## عوامی زندگی کے ذریعے نیک نامی کی کوشش
[تصغیر|[رابرٹ واڈرا، دائیں کونے میں]]

بھارت میں انڈین نیشنل کانگریس کی صدر سونیا کاندھی کے داماد اور رکن پارلیمان پرینکا گاندھی کے شوہر رابرٹ واڈرا ڈی ایل ایف زمین پر ناجائز قبضے کے معاملے میں ملزم قرار دیے گئے تھے۔ تاہم فروری 2019ء میں ایک صحافتی بیان میں انھوں نے سبھی الزامات منسوبہ سے انکار کیا اور عملی سیاست میں داخل ہونے اور بڑے رول نبھانے کا اعلان کیا۔ اس طرح سے انھوں نے عوامی زندگی کے ذریعے نیک نامی کی باز یابی کی کوشش کا اعلان کیا تھا، جس سے عارضی طور سیاسی ہلچل شروع ہو گئی تھی، حالاں کہ اس کے بعد انھوں نے بعض مصالح کی بنا پر کوئی پہل نہیں کی۔ 

## مزید دیکھیے
* سماجی زندگی

## حوالہ جات

زمرہ:تنقیدی نظریات
زمرہ:جمہوریت
زمرہ:رائے عامہ
زمرہ:عمرانی اصطلاحات
زمرہ:مدنی معاشرہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:عوامی زندگی
زمرہ:بلا واسطہ جمہوریت
زمرہ:ابلاغیات